ЖӀаьлийн дог ()xa0— российн гӀараваьллачу йаздархочун Булгаков Михаилан повесть. Повесть йазйина 1925 шеран январехь-мартехь, амма цуьнан зорбатохаран некъ бацара атта а, йа кеста а хилла. 1926 шеран 7-чу майхь ОГПУ-н белхалош схьадеккхина хилла повестан куьгйозанаш. Вайн хене кхаьчна цу куьгйозанан 3 редакци. 1960-чу шерашкахь повесть Самиздатехь зорба а тоьхна къайлах йаьржина Россехь. 1967-чу шерахь арахецна иза Советан паччалкхан дозанал араха. Официалан зорба а тоьхна, повесть йеша аьтто хилла нехан 1987 шерахь Перестройка а, Гласность а Советан Союзехь кхайкхинчул тӀаьхьа.